b"\n_START_ARTICLE_\nBarraca de la Graiera 1\n_START_SECTION_\nDescripci\xc3\xb3\n_START_PARAGRAPH_\nEs tracta d'una edificaci\xc3\xb3 d'\xc3\xbas agr\xc3\xadcola de planta quadrangular amb un sol espai interior. La porta d'entrada, que \xc3\xa9s situada al costat esquerre de cara sud, \xc3\xa9s de forma rectangular i t\xc3\xa9 una llinda formada per una llosa plana. La coberta \xc3\xa9s una volta c\xc3\xb2nica -o falsa c\xc3\xbapula- feta amb la superposici\xc3\xb3 de filades de lloses planes, formant anells, el radi dels quals va decreixent progressivament. Ha perdut la capa de terra de la coberta exterior._NEWLINE_Els murs i la volta s\xc3\xb3n fets de peces irregulars de pedra unides en sec amb l'ajut de falques, tamb\xc3\xa9 de pedra, de dimensions m\xc3\xa9s petites. Els murs tenen un rebliment de pedruscall"